จับตาเงินทุนไหลออก ค่าเงินบาทอ่อนทำนิวโลว์
จับตาเงินทุนไหลออก ค่าเงินบาทอ่อนทำนิวโลว์ ณ เวลา 9.26 น. ค่าเงินบาทอยู่ที่ระดับ 35.2660 บาท /ดอลลาร์ ทำจุดต่ำสุด เนื่องจากเงินทุนไหลมีการไหลออกอย่างต่อเนื่อง
11 ส.ค. 2558

ผู้สื่อข่าวรายงานว่า ในวันนี้ (11 ส.ค.) ค่าเงินบาทยังคงอ่อนค่าต่อเนื่อง ล่าสุด ณ เวลา 9.26 น. ค่าเงินบาทอยู่ที่ระดับ 35.2660 บาท /ดอลลาร์ ทำจุดต่ำสุดใหม่ โดยสาเหตุที่ทำให้เงินบาทอ่อนค่าเนื่องจากเงินทุนไหลมีการไหลออกอย่างต่อเนื่อง เป็นผลมาจากความไม่มั่นใจในเศรษฐกิจ ขณะที่ทางธนาคารกลางสหรัฐ (เฟด) จะมีการปรับขึ้นอัตราดอกเบี้ย
ทั้งนี้ นักบริหารเงิน เปิดเผยว่า เมื่อเวลา 08.55 น. เงินบาทอ่อนค่าไปอยู่ที่ระดับ 35.28/30 บาท/ดอลลาร์ ซึ่งเป็นผลจากที่ตัวเลขส่งออกของจีนในเดือนก.ค.58 ที่ออกมาไม่ค่อยดี ติดลบถึง 8.9% ประกอบกับช่วงเช้านี้มีแรงซื้อดอลลาร์เข้ามาค่อนข้างมากจึงทำให้บาทอ่อนค่าไปเร็ว ทั้งนี้นักบริหารเงิน คาดว่าวันนี้เงินบาทยังมีทิศทางอ่อนค่า มองกรอบการเคลื่อนไหวอยู่ที่ 35.15 – 35.35 บาท/ดอลลาร์
